Jelaskan Identiti gender dari Kehomoseksualan dalam bahasa melayu

Para penulis awal orientasi homoseksual biasanya memahami keterkaitan intrinsik pada jenis kelamin subjek. Sebagai contoh, mereka berpendapat bahawa individu yang berwatakkan perempuan yang tertarik pada individu berwatakkan perempuan lainnya akan memiliki sifat maskulin, dan sebaliknya. Pemahaman ini diikut oleh sebagian besar ahli teori penting homoseksual dari pertengahan abad ke-19 hingga awal abad 20, seperti Karl Heinrich Ulrichs, Richard von Krafft-Ebing, Magnus Hirschfeld, Havelock Ellis, Carl Jung dan Sigmund Freud, serta individu-individu dalam kalangan homoseksual sendiri. Namun, pemahaman tentang homoseksual sebagai penukaran seksual pada saat itu telah menyebabkan pertikaian dan silang pendapat, dan setelah separuh kedua abad ke-20, identiti gender semakin dilihat sebagai fenomena yang berbeza dari orientasi seksual.

Individu-individu transgender dan cisgender dapat tertarik kepada lelaki, perempuan atau keduanya, meskipun prevalens orientasi seksual yang berlainan sangat berbeza dalam dua golongan ini. Individu homoseksual, heteroseksual atau dwiseks dapat bersifat maskulin, feminin, atau androgini, dan di samping itu, banyak anggota dan pendukung komuniti lesbian dan gay sekarang yang melihat "heteroseksual sesuai gender" dan "homoseksual tidak sesuai gender" sebagai stereotaip negatif. Meskipun demikian, sebuah penelitian oleh J. Michael Bailey dan K.J. Zucker telah menemukan bahawa majoriti lelaki gay dan lesbian lahir tidak sesuai gender selama masa kecil mereka. Richard C. Friedman, dalam bukunya Male Homosexualiy yang terbit pada tahun 1990, menulis dari sudut pandang psikoanalisis, berpendapat bahawa hasrat seksual dimulai lebih lambat dari yang sepatutnya dalam tulisan-tulisan Sigmund Freud. Ia menunjukkan hasrat seksual muncul bukan pada masa bayi, tetapi antara usia 5 dan 10 tahun dan tidak terfokus kepada orang tua tetapi pada orang di sekitarnya. Oleh kerana itu, menurutnya lelaki homoseksual tidak abnormal, kerana tidak pernah tertarik secara seksual pada ibu mereka.